stanford-oval/wikipedia huggingface dataset:
กนก จันทร์ขจร
การทำงาน > การรับราชการ

กนกได้เข้ารับราชการครูที่โรงเรียนวัดสังเวช จังหวัดพระนคร ใน พ.ศ. 2500 หลังจากศึกษาต่อได้ปริญญาวิทยาศาสตร์บัณฑิต (วท.บ) สาขาฟิสิกส์ ก็กลับมาสอนที่โรงเรียนเดิม พ.ศ. 2505 ได้รับแต่งตั้งเป็นผู้ช่วยอาจารย์ใหญ่ในโรงเรียนเดียวกัน พ.ศ. 2508 ย้ายไปเป็นอาจารย์ใหญ่โรงเรียนตากพิทยาคม จังหวัดตาก และรักษาการอาจารย์ใหญ่โรงเรียนผดุงปัญญา จังหวัดเดียวกันอีกตำแหน่งหนึ่ง พ.ศ. 2514 ย้ายไปเป็นอาจารย์ใหญ่โรงเรียนระยองมิตรอุปถัมภ์ จังหวัดระยอง (โรงเรียนประจำจังหวัดชาย) และรักษาการอาจารย์ใหญ่โรงเรียนสตรีแห่งระยอง "บุญศิริบำเพ็ญ" อีกตำแหน่งหนึ่ง ต่อมาวันที่ 5 สิงหาคม พ.ศ. 2514 กระทรวงศึกษาธิการได้ประกาศรวมโรงเรียนประจำจังหวัดทั้ง 2 โรงเรียนเข้าด้วยกันเป็นโรงเรียนระยองวิทยาคม กนกได้เป็นผู้บริหารโรงเรียนนี้จน พ.ศ. 2516 มาดำรงตำแหน่งผู้เชี่ยวชาญสาขาวิทยาศาสตร์กายภาพ สำนักงานส่งเสริมการสอนวิทยาศาสตร์และเทคโนโลยี (สสวท.) พ.ศ. 2523 ได้รับแต่งตั้งเป็นผู้อำนวยการโรงเรียนมักกะสันพิทยา กรุงเทพมหานคร พ.ศ. 2530 ผ่านการประเมินได้รับแต่งตั้งให้ดำรงตำแหน่งเป็นผู้อำนวยการระดับ 9 พ.ศ. 2532 ย้ายมาดำรงตำแหน่งผู้อำนวยการโรงเรียนทวีธาภิเศก กรุงเทพมหานคร ก่อนเกษียณอายุราชการ กรมสามัญศึกษาได้มอบหมายให้ทำหน้าที่ผู้ตรวจราชการในเขตกรุงเทพฯ อีกตำแหน่งหนึ่ง และทำหน้าที่นี้จนเกษียนอายุราชการใน พ.ศ. 2538
การทำงาน > หลังเกษียณอายุและบุคลิกส่วนตัว

หลังเกษียณอายุราชการเขาก็ได้รับเชิญไปเป็นกรรมการพุทธสมาคมแห่งประเทศไทย
กนกนอกจากเขาจะเป็นคนเรียนหนังสือดี เป็นครูสอนที่เก่ง สอนดีแล้ว ยังมีคุณลักษณะจำเป็นสำคัญสำหรับผู้ประกอบวิชาชีพครูควรมีเป็นอย่างยิ่งก็คือ เทื่อสนใจศึกษาวิทยาการในแขนงใดก็สามารถศึกษาได้อย่างลึกซึ้ง จนมีความเชี่ยวชาญสามารถทำเป็นคู่มือให้นักเรียนและเพื่อนร่วมอาชีพได้ศึกษา นำไปใช้ประโยชน์ได้
ผลงาน

ผลงานด้านการเรียนและรวมรวมความรู้เพื่อเผยแพร่ของกนก แสดงให้เห็นว่า กนกเป็นผู้อุทิศตนเพื่อวิชาชีพครูอย่างยิ่งผู้หนึ่ง เพราะผลงานที่เกิดจากการศึกษาค้นคว้าและการปฏิบัติของกนก เป็นประโยชน์แก่ผู้ประกอบวิชาชีพครูและวงการศึกษาทั้งสิ้น มีหลายแขนงเช่น
ด้านการศึกษา ได้แก่ หนังสือการบริหารงานวิชาการในโรงเรียนมัธยมศึกษา เอกสารประกอบการฝึกอบรมหลักสูตร "ผู้บริหารสถานศึกษาระดับสูง" คู่มือการเรียนการสอนและการสอบ คู่มือครู "เพื่อพัฒนาการเรียนการสอนและการปฏิบัติงานในหน้าที่ครู" คู่มือครู "การจัดทำหนังสือสอบ การวิเคราะห์สอบ การวิเคราะห์ผลข้อสอบ" คู่มือครู "การจัดทำ อ.2 ระดับ 7 และ อ.3" ฯลฯ
ด้านวิทยาศาสตร์ ได้แก่ ดาราศาสตร์สำหรับลูกเสือและเนตรนารี คู่มือดูดาวตำราดาราศาสตร์ระดับชั้นมัธยมศึกษาตอนปลาย
ด้านคุณธรรมจริยธรรม คู่มือ "ธรรมเพื่อชีวิต" พ.ศ. 2525 "การอบรมความรู้และจริยธรรมเพื่อชีวิต พ.ศ. 2525 คู่มือวัฒนธรรม "วิถีชีวิตไทย" พ.ศ. 2543 ฯลฯ
ชีวิตครอบครัวและปั้นปลายชีวิต

กนกสมรสกับนางสาวองุ่น ทองดีเลิศ ใน พ.ศ. 2506 มีบุตร 4 คน คือ เภสัชกรหญิงณภัชฎา แพทย์หญิงภาวินี พันเอก ทันตแพทย์กัญจน์ และพันโท นายแพทย์สุทธิสัณห์ จันทร์ขจร
ชีวิตครอบครัวของกนกเป็นครอบครัวรักการอ่าน การเขียน และพิมพ์เผยแพร่ความรู้ให้ผู้ร่วมงานและบุคคลทั่วไปได้ใช้ประโยชน์อยู่เป็นประจำ เป็นผู้ดูแลรักษาสุขภาพของตนเอง หาความรู้เรื่องการกิน การอยู่ อย่างมีสุขภาพ และปฏิบัติตนอย่างสม่ำเสมอ แม้จะมีโรคประจำตัวของคนวัยชรา คือ เบาหวานและหัวใจ แต่ก็ได้รับความดูแลรักษาอย่างดีจากแพทย์ผู้เชี่ยวชาญ จนในวันที่ 31 ธันวาคม พ.ศ. 2557 มีอาการปวดศีรษะอย่างรุนแรงและหมดสติไปด้วยโรคเส้นโลหิตในสมองแตก จึงถึงแก่อนิจกรรม ในวันที่ 5 มกราคม พ.ศ. 2558 สิริอายุได้ 80 ปี 1 เดือน 25 วัน
และพระราชทานเพลิงศพวันที่ 6 พฤษภาคม พ.ศ. 2560 ณ ฌาปนสถานกองทัพอากาศ วัดพระศรีมหาธาตุวรมหาวิหาร แขวงอนุสาวรีย์ เขตบางเขน กรุงเทพมหานคร
เครื่องราชอิสริยาภรณ์

พ.ศ. 2535 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2525 –  เหรียญจักรพรรดิมาลา (ร.จ.พ.)
พ.ศ. 2530 –  เหรียญลูกเสือสดุดี ชั้นที่ 1
เกียรติคุณ

กนกได้รับรางวัลต่างๆยกย่อง ดังนี้
รางวัล "ครูจริยศึกษาดีเด่น" จากกระทรวงศึกษาธิการ พ.ศ. 2526
เป็นประธานชุมนุมวิทยาศาสตร์แห่งประเทศไทยและอุปนายกสมาคมดาราศาสตร์ไทย พ.ศ. 2530
รางวัล "พ่อตัวอย่างดีเด่นแห่งชาติ" จากสำนักนายกรัฐมนตรี พ.ศ. 2532
รางวัลผู้บริหารดีเด่นทางวิชาการ และการบริหารทางการศึกษา จากจุฬาลงกรณ์มหาวิทยาลัย พ.ศ. 2534
รางวัลเชิดชูเกียรติ ผู้มีผลงานการใช้ภาษาไทยดีเด่น จากสมาคมครูภาษาไทยแห่งประเทศไทย พ.ศ. 2535
รางวัล "ผู้บริหารที่มีผลงานดีเด่นของกรมสามัญศึกษา" พ.ศ. 2537
รางวัล "ครอบครัวประชาธิปไตยตัวอย่าง" จากสำนักนายกรัฐมนตรี พ.ศ. 2540
กรรณภว์ ธนภรรคภวิน

| กรรณภว์ ธนภรรคภวินป> ช., ป.ม., ป.ภ. |
| --- | --- |

สมาชิกวุฒิสภา
ดำรงตำแหน่ง 11 พฤษภาคม พ.ศ. 2562 – 10 กรกฎาคม พ.ศ. 2567  (5 ปี 60 วัน)
สมาชิกสภานิติบัญญัติแห่งชาติ
ดำรงตำแหน่ง 31 กรกฎาคม พ.ศ. 2557 – 21 พฤษภาคม พ.ศ. 2562  (4 ปี 294 วัน)
 
ข้อมูลส่วนบุคคล
เกิด: 29 สิงหาคม พ.ศ. 2493 (74 ปี)

กรรณภว์ ธนภรรคภวิน (นามเดิม เชาวลิต รัตนาวิวัฒน์วงศ์ ; 29 สิงหาคม พ.ศ. 2493) สมาชิกวุฒิสภา สมาชิกสภานิติบัญญัติแห่งชาติ อดีตที่ปรึกษาผู้ตรวจการแผ่นดิน อดีตผู้พิพากษาสมทบศาลทรัพย์สินทางปัญญาและการค้าระหว่างประเทศ
ประวัติ

กรรณภว์ ธนภรรคภวิน เกิดเมื่อ 29 สิงหาคม พ.ศ. 2493 เดิมชื่อเชาวลิต รัตนาวิวัฒน์พงศ์สมรสกับ นางยาใจ นิมมานันทน์ จบการศึกษาจาก Bachelor Degree (Science in Commerce) Medina College, ฟิลิปปินส์ และจบหลักสูตรนักบริหารระดับสูงด้านการพัฒนาธุรกิจอุตสาหกรรมและการลงทุน รุ่นที่ 1 จากสถาบันวิทยาการธุรกิจและอุตสาหกรรม หลักสูตรนักบริหารยุทธศาสตร์ป้องกันและปราบปรามการทุจริตระดับสูง รุ่นที่ 4 จาก สถาบันป้องกันและปราบปรามการทุจริตแห่งชาติ หลักสูตรผู้บริหารระดับสูงด้านการบริหารงานพัฒนาเมือง รุ่นที่ 2 จาก สถาบันพัฒนาเมืองกรุงเทพมหานคร หลักสูตรภูมิพลังแผ่นดิน รุ่นที่ 1 จาก จุฬาลงกรณ์มหาวิทยาลัย หลักสูตรกฎหมายทรัพย์สินทางปัญญาเพื่อการพัฒนาและเพิ่มมูลค่าทางธุรกิจ   จากศาลทรัพย์สินทางปัญญาและการค้าระหว่างประเทศ หลักสูตรผู้บริหารระดับสูงด้านการค้าและการพาณิชย์ รุ่นที่ 3 จาก มหาวิทยาลัยหอการค้าไทย หลักสูตรผู้บริหารกระบวนการยุติธรรมระดับสูง รุ่นที่ 13 จาก สถาบันข้าราชการฝ่ายตุลาการศาลยุติธรรม หลักสูตรการป้องกันราชอาณาจักรภาครัฐ เอกชน และการเมือง (วปม.) รุ่นที่ 2546 จากวิทยาลัยป้องกันราชอาณาจักร
การทำงาน

ผู้แทนฝ่ายการค้าและการลงทุนของสภาวิทยาศาสตร์แห่งชาติจีน ประธานบริษัท วีนนีเม้กซ์อุตสาหกรรม จำกัด กรรมการบริษัท อุบลไบโอเอทานอล จำกัด กรรมการบริษัท อินะบาตะไทย จำกัด กรรมการบริษัท เอสไปเค (ประเทศไทย) จำกัด ที่ปรึกษาประจำคณะกรรมาธิการการกีฬา รองประธานคณะอนุกรรมาธิการศึกษาและติดตามร่างพระราชบัญญัติเขตเศรษฐกิจพิเศษในคณะกรรมาธิการต่างประเทศ ที่ปรึกษาวิทยาลัยการยุติธรรม ผู้พิพากษาสมทบศาลทรัพย์สินทางปัญญาและการค้าระหว่างประเทศ กรรมการส่งเสริมกิจการโรงเรียนนายร้อยตำรวจ ที่ปรึกษารัฐมนตรีกระทรวงอุตสาหกรรม ที่ปรึกษารัฐมนตรีกระทรวงวิทยาศาสตร์และเทคโนโลยี ที่ปรึกษารัฐมนตรีช่วยว่าการกระทรวงพาณิชย์ ที่ปรึกษารัฐมนตรีช่วยว่าการกระทรวงต่างประเทศ
งานการเมือง

ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ และในปี พ.ศ. 2562 ได้รับแต่งตั้งเป็นสมาชิกวุฒิสภา
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2546 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
ฮ่อยจ๊อ

| --- | --- |

มื้อ: อาหารว่าง
แหล่งกำเนิด: ประเทศจีน
ภูมิภาค: แต้จิ๋ว มณฑลกวางตุ้ง
ส่วนผสมหลัก: เนื้อปู มันหมู ฟองเต้าหู้
 ตำราอาหาร: ฮ่อยจ๊อ
ฮ่อยจ๊อ (จีนตัวย่อ: 蟹枣; จีนตัวเต็ม: 蟹棗; เพ็งอิม: hoi6 zo2, "โห่ยจ้อ") เป็นอาหารจีนตอนใต้จากภูมิภาคแต้จิ๋ว ทำจากเนื้อปูผสมกับมันหมูสุกหั่นละเอียด แห้ว ไข่ ต้นหอมซอย แป้งสาลี ปรุงรสด้วยเกลือ น้ำตาล พริกไทย ก่อนนำไปห่อด้วยฟองเต้าหู้ให้เป็นแท่งยาว แล้วมัดเป็นปล้อง ๆ นำไปนึ่งจนสุก จากนั้นนำไปหั่นตามรอยมัดให้เป็นชิ้นพอดีคำ ก่อนนำไปทอดในน้ำมันจนเหลืองกรอบ มีสัมผัสกรอบนอกนุ่มใน นิยมรับประทานเคียงกับน้ำจิ้มบ๊วย ซึ่งมีรสหวาน
โดยชื่อ "ฮ่อยจ๊อ" เป็นคำยืมมาจากภาษาแต้จิ๋วว่า โห่ยจ้อ ประกอบด้วยคำว่า โหย หรือ โหย แปลว่า ปู กับ จ้อ แปลว่า ผลพุทรา รวมกันมีความหมายว่า "ผลพุทราเนื้อปู"
ปัจจุบันในมีประยุกต์ใช้เนื้อสัตว์ชนิดอื่นมาเป็นวัตถุดิบหลักแทนเนื้อปู เช่น เนื้อไก่ เรียก "ไก่จ๊อ" หรือ เนื้อหมู เรียก "หมูจ๊อ" ขณะที่ฮ่อยจ๊อแบบดั้งเดิมกลับถูกเรียกว่า "จ๊อปู" นอกจากนี้ยังมีอาหารที่มีลักษณะใกล้เคียงกับฮ่อยจ๊อ เรียกว่า แฮ่กึ๊น (蝦卷, แห่กึ้ง; แปลว่า ม้วนกระดาษที่ทำจากกุ้ง) ซึ่งใช้เนื้อกุ้งเป็นหลัก
มาร์ชสามัคคีสี่เหล่า

มาร์ชสามัคคีสี่เหล่า เป็นเพลงมาร์ชที่นาวาตรีพยงค์ มุกดา ประพันธ์ขึ้น เพื่อเป็นการปลุกใจ และสร้างความสามัคคีระหว่างทหารเหล่าทัพต่าง ๆ และตำรวจ ในฐานะที่เป็นผู้ที่มีหน้าที่ปกป้องอธิปไตย และความมั่นคงของประเทศ ทั้งภายใน และภายนอกราชอาณาจักร  เพลงนี้ได้ประพันธ์ขึ้นโดยการนำเอาวรรคแรกของเพลงชาติไทย และบางส่วนของเพลงมาร์ชสำคัญของทั้งสามเหล่าทัพและตำรวจมาดัดแปลงรวมกันเป็นเพลงเดียว ดังนี้
เพลงมาร์ชกองทัพบก ของกองทัพบกไทย (ประพันธ์โดย นารถ ถาวรบุตร)
เพลงราชนาวี ของกองทัพเรือไทย (ประพันธ์โดย น.อ. ภิญโญ พงษ์สมรวย)
เพลงมาร์ชทหารอากาศ ของกองทัพอากาศไทย (ประพันธ์โดย หลวงสวัสดิ์ฑิฆัมพร)
เพลงมาร์ชพิทักษ์สันติราษฎร์ ของกรมตำรวจ (ปัจจุบันคือสำนักงานตำรวจแห่งชาติ - ประพันธ์โดย นารถ ถาวรบุตร)
แหล่งข้อมูลอื่น

ฟังเพลงมาร์ชสามัคคีสี่เหล่า เก็บถาวร 2016-03-05 ที่ เวย์แบ็กแมชชีน
ฟังเพลงมาร์ชสามัคคีสี่เหล่า (ต้นฉบับ) ที่ http://www.thaidances.com เก็บถาวร 2018-08-14 ที่ เวย์แบ็กแมชชีน
ปกรณ์ เปรมภักดิ์

ปกรณ์ เปรมภักดิ์ ชื่อเล่น บาส เกิดวันที่ 2 กุมภาพันธ์ พ.ศ. 2536 เป็นนักกีฬาฟุตบอลทีมชาติไทย ผู้ซึ่งเข้าแข่งขันไทยลีกให้แก่สโมสรฟุตบอลการท่าเรือ
ประวัติ

ปกรณ์ เปรมภักดิ์ ชื่อเล่น บาส
เท้าข้างถนัด: เล่นได้ทั้งซ้ายและขวา
ตำแหน่ง: กองหน้า-ริมเส้นด้านขวา
จุดเด่น:ยิงลูกนิ่ง ฟรีคิก ลูกโยนริมเส้น
นักเตะที่ชื่นชอบ:เดวิด เบคแฮม
บุตรชายคนเดียวของคุณแม่ลัดดาวัลย์ พลอยประดับ กับ
คุณพ่อจิรวัฒน์ เปรมภักดิ์
(ปัจจุบันคุณพ่อเป็นโค้ชฟุตบอลที่โรงเรียนสามโคก อบจ.ปทุมธานี)
ฝึกฟุตบอลครั้งแรกกับคุณพ่อจิรวัฒน์ เปรมภักดิ์
จากนั้นมาเรียนอะคาเดมี่ฟุตบอลกับทีมรวมมณี จันทบุรี
ชั้นประถมศึกษาตอนต้นเรียนที่
โรงเรียนสฤษดิเดช อำเภอเมือง จังหวัดจันทบุรี
ชั้นมัธยมศึกษาตอนต้นและตอนปลาย
โรงเรียนนวมินทราชินูทิศ สวนกุหลาบวิทยาลัย ปทุมธานี
ปัจจุบันกำลังศึกษาต่อในมหาวิทยาลัยราชพฤกษ์
แชมป์ฟุตซอล กทม.ลีก รุ่น 12ปี ชนะโรงเรียนปทุมคงคา
แชมป์ไพร์สมินิสเตอร์ ปทุมธานี รุ่น14,16,18 ปี
เซ็นสัญญานักเตะอาชีพครั้งแรกกับสโมสรฟุตบอลอินทรีเพื่อนตำรวจ
เมื่อปี2555(2012)กับพลตำรวจเอกวรพงษ์ ชิวปรีชา ประธานสโมสรฟุตบอลอินทรีเพื่อนตำรวจ
ชุดแชมป์ฟุตบอลยามาฮ่าลีกวัน ดิวิชั่น12015(2558)ในนามสโมสรฟุตบอลเพื่อนตำรวจ Police United
จนกระทั่งปี2559(2016)สัญญานักเตะกับสโมสรเพื่อนตำรวจได้สิ้นสุดก็ได้รับการทาบทามจาก มาดามแป้ง-นวลพรรณ ล่ำซ่ำ ประธานสโมสรฟุตบอลการท่าเรือเอฟซีให้มาเป็นส่วนหนึ่งสิงห์เจ้าท่า
นับตั้งแต่วันนั้นเป็นต้นมาโดยครั้งแรกใส่เสื้อหมาย9 ปัจจุบันสวมใส่เสื้อหมายเลข7ในปัจจุบัน
วันที่ 29 กันยายน พ.ศ. 2554 ปกรณ์ได้ทำหน้าที่ให้แก่
ทีมชาติไทย ยู-19 ปี
ในการแข่งขันฟุตบอลนัดอุ่นเครื่อง ที่สนามกีฬาราชมังคลากีฬาสถาน โดยทีมของเขาเป็นฝ่ายชนะทีมชาติญี่ปุ่น ด้วยผลการแข่ง 1 ประตูต่อ 0  จากนั้นในเดือนตุลาคม2554 ปกรณ์ได้เข้าร่วมการแข่งขันฟุตบอลแม่โขงคัพ ที่ประเทศกัมพูชา โดยได้พบกับทีมชาติพม่า ในรอบชิงชนะเลิศ และทีมของเขาได้ตำแหน่งรองแชมป์ โดยเป็นฝ่ายแพ้ในช่วงต่อเวลา ด้วยผลการแข่งที่ 1 ประตูต่อ 2 แต่ปกรณ์ เปรมภักดิ์ ได้รับรางวัลดาวซัลโว รองเท้าทองคำ
ปกรณ์ เปรมภักดิ์ เคยทำหน้าที่ให้แก่ทีมชาติไทย ยู-19 ปี ในวันที่ 2 พฤศจิกายน พ.ศ. 2554 ของการแข่งขันฟุตบอลเยาวชนชิงแชมป์เอเชีย 2012 รอบคัดเลือก เขาได้เป็นผู้ทำประตูชัยให้แก่ทีมชาติไทยเมื่อครั้งที่พบกับทีมชาติจีนไทเป รวมถึงในวันที่ 5 พฤศจิกายน ของรายการเดียวกันนี้ เขาได้เป็นหนึ่งในผู้ทำประตูชัยให้แก่ทีมชาติไทย เมื่อครั้งที่พบกับฟุตบอลทีมชาติกวม โดยเขาสามารถทำได้ถึง 4 ประตู และใน พ.ศ. 2556 เขาได้รับการเปิดตัวในฐานะนักฟุตบอลทีมชาติชุดใหญ่ครั้งแรกเมื่อครั้งที่พบกับทีมชาติจีน ซึ่งทีมชาติไทยเป็นฝ่ายชนะด้วยผลการแข่ง 5 ประตู่อ 1
วันที่ 21 กุมภาพันธ์ พ.ศ. 2556 ปกรณ์ยังเป็นหนึ่งในผู้ทำประตูเมื่อครั้งที่พบกับทีมชาติหมู่เกาะแฟโรให้แก่ทีมชาติไทย ยู-23 ปี ในการแข่งขันนัดอุ่นเครื่องปรีซีเกมส์ ที่จัดขึ้น ณ สนามศุภชลาศัย นอกจากนี้ เขายังได้รับเลือกให้เป็นส่วนหนึ่งของทีมชาติไทยในการแข่งขันเมอร์เดกาคัพ 2013 ที่ประเทศมาเลเซีย โดยปกรณ์เป็นผู้ทำประตูชัยเมื่อครั้งที่พบกับทีมชาติสิงคโปร์ ยู-23 ปี ในการแข่งขันดังกล่าว รวมถึงได้เป็นตัวแทนของทีมชาติไทย ยู-23 ปี ในการแข่งขันซีเกมส์ 2013 โดยที่เขาได้มีอาการบาดเจ็บจากการแข่งขันในรอบแรก
เดือนมกราคม พ.ศ. 2557 ปกรณ์ได้ทำหน้าที่ให้แก่วิทยาลัยราชพฤกษ์ในการแข่งขันกีฬามหาวิทยาลัยแห่งประเทศไทย ครั้งที่ 41 และเป็นหนึ่งในผู้ทำประตูชัยให้แก่ทีมเมื่อครั้งที่พบกับทีมมหาวิทยาลัยสงขลานครินทร์ จากนั้น ในเดือนมีนาคมของปีเดียวกัน ปกรณ์ได้ทำหน้าที่ให้แก่สโมสรฟุตบอลเพื่อนตำรวจหลังจากหายบาดเจ็บ โดยเขาเป็นผู้มีส่วนช่วยให้ทีมของเขาเป็นฝ่ายชนะทีมสโมสรฟุตบอลแอร์ฟอร์ซ เอวิเอ ด้วยการยิงประตูจากที่ระยะกว่า 40 หลา
ประวัติ > ผลงานการทำประตูในระดับนานาชาติ > รุ่นอายุไม่เกิน 23 ปี

| ปกรณ์ เปรมภักดิ์ – การทำประตูให้แก่ทีมชาติไทย ยู-23 ปี |
| --- | --- | --- | --- | --- | --- | --- |

| # | วันที่ | สถานที่ | คู่แข่งขัน | คะแนน | ผล | การแข่งขัน |
| --- | --- | --- | --- | --- | --- | --- |
| 1. | 21 กุมภาพันธ์ พ.ศ. 2556 | กรุงเทพมหานคร ประเทศไทย |  หมู่เกาะแฟโร | 2-0 | ชนะ | กระชับมิตร |
| 2. | 8 มกราคม พ.ศ. 2559 | โดฮา ประเทศกาตาร์ |  เยเมน | 1-0 | ชนะ | กระชับมิตร |
ประวัติสังกัดสโมสร

ตั้งแต่ปีพ.ศ. 2555-2559
ตั้งแต่ปีพ.ศ. 2559-ปัจจุบัน(2564)
ประวัติสังกัดสโมสร > เกียรติประวัติสโมสร

ไทยเอฟเอคัพ: 2562
ประวัติสังกัดสโมสร > ระหว่างประเทศ

ฟุตบอลเยาวชนชิงแชมป์อาเซียน ชนะเลิศ (1 สมัย); พ.ศ. 2554
ซีเกมส์  เหรียญทอง (1 สมัย); พ.ศ. 2556 ครั้งที่27 2013 ที่พม่า
ซีเกมส์  เหรียญทอง (2 สมัย); พ.ศ. 2558 ครั้งที่28 2015ที่สิงคโปร์
ประวัติสังกัดสโมสร > รางวัลส่วนบุคคล

ผู้เล่นยอดเยี่ยม ฟุตบอลเยาวชนชิงแชมป์อาเซียน 2011 ที่ประเทศพม่า
ผู้เล่นยอดเยี่ยม Chang ขวัญใจแมวมองมหาชน ปี2 2018
แหล่งข้อมูลอื่น

ปกรณ์ เปรมภักดิ์ ที่เฟซบุ๊ก
ปกรณ์ เปรมภักดิ์ - Goal.com
| ด ค กผู้เล่นชุดปัจจุบันของสโมสรฟุตบอลการท่าเรือ  |
| --- | --- |
 1 สมพร  3 อัซนาวี  4 ศุภนันท์  5 ปูโตร  6 เฉลิมศักดิ์  7 ปกรณ์  8 ธนบูรณ์  9 ณัฐวุฒิ  10 บดินทร์  14 ธีรศักดิ์  15 จตุรพัช  16 ชินวัฒน์  17 ฟานดี้  18 ปฐมพล  22 อามูริม  23 เควิน  26 ดูมบูยา  27 ธิติ  29 โมต้า  30 ชนินทร์  33 ชิมูระ  35 ฮันนี  36 วรวุฒิ  37 ชานุกูล  44 วรชิต  47 สิทธา  62 ชัยวัฒน์  88 ชยพิพัฒน์  89 พีรดนย์  99 ธนาสิทธิ์  หัวหน้าผู้ฝึกสอน: รังสรรค์ 
| ด ค กทีมยอดเยี่ยมของไทยลีก ฤดูกาล 2564–65 |
| --- | --- |
 GK: กัมพล   DF: ธีราทร  DF: อีเวร์ตง  DF: ซูลากอ  DF: สันติภาพ    MF: ปกรณ์  MF: วีระเทพ  MF: เชาว์วัฒน์    FW: ศุภชัย  FW: ฮามิลตง  FW: เอเบร์ชี
พนิตพิมพ์ สิทธิพงศ์

| พนิตพิมพ์ สิทธิพงศ์ |
| --- | --- |
เกิด: กรุงเทพมหานคร ปฏิพร สิทธิพงศ์
คู่สมรส: วรวิทย์ ชัยลิมปมนตรี
อาชีพ: ผู้ประกาศข่าว นางแบบ พิธีกร
ปีที่แสดง: 2545-ปัจจุบัน
พนิตพิมพ์ สิทธิพงศ์ หรือชื่อเดิม ปฏิพร สิทธิพงศ์ ชื่อเล่น หน่อย เป็นนางสาวไทย ปี พ.ศ. 2545 พิธีกร และผู้ประกาศข่าวโทรทัศน์
ประวัติ

เป็นบุตรคนโตของ รศ.ดร. ณอคุณ สิทธิพงศ์ ปลัดกระทรวงพลังงาน จบการศึกษาระดับปริญญาตรี คณะเศรษฐศาสตร์ จุฬาลงกรณ์มหาวิทยาลัย (เกียรตินิยมอันดับ 1) และระดับปริญญาโททางด้านเศรษฐศาสตร์ จาก Boston University นอกจาก​ได้รับตำ​แหน่งนางสาว​ไทยประจำปี  2545 ​แล้ว ได้รับหลายตำ​แหน่ง ​เช่น ขวัญ​ใจช่างภาพสื่อมวลชน ขวัญ​ใจภาค​เหนือ ​และตำ​แหน่งสาวมาดมั่น ต่อมาได้ผันตัวเป็นผู้ประกาศข่าวเศรษฐกิจในภาคภาษาอังกฤษ ที่สถานีโทรทัศน์ไอทีวี หรือไทยพีบีเอส ในปัจจุบัน ก่อนเปลี่ยนไปเป็นผู้ประกาศข่าวและพิธีกรรายการ ที่สถานี Money Channel
ได้สมรสกับ วรวิทย์ ชัยลิมปมนตรี กรรมการผู้จัดการธนาคารอาคารสงเคราะห์ เมื่อวันที่ 9 พฤษภาคม พ.ศ. 2555 ณ ห้องโรงแรมพลาซ่า แอทธินี รอยัล เมอริเดียน
การงาน

ผู้ประกาศข่าวด้านเศรษฐกิจ ทาง สทท.11
ดูเพิ่ม

นางสาวไทย
แหล่งข้อมูลอื่น

ย้อนตำนานนางสาวไทย เก็บถาวร 2007-05-10 ที่ เวย์แบ็กแมชชีน
รายนามนางสาวไทยและรองนางสาวไทย  เก็บถาวร 2007-10-21 ที่ เวย์แบ็กแมชชีน
| ด ค กนางสาวสยามและนางสาวไทย |
| --- | --- |
นางสาวสยาม:  1934  1935  1936  1937  1938 
นางสาวไทย:  1939  1940  1948  1950  1951  1952  1953  1954  1964  1965  1966  1967  1968  1969  1971  1972  1984  1985  1986  1987  1988  1989  1990  1991  1992  1993  1994  1995  1997  1998  1999  2000  2001  2002  2003  2004  2006  2007  2008  2009  2010  2012  2013  2014  2016  2019  2020  2022  2023  2024 
รายนามนางสาวสยาม:  กันยา เทียนสว่าง  วณี เลาหเกียรติ  วงเดือน ภูมิรัตน์  มยุรี วิชัยวัฒนะ  พิศมัย โชติวุฒิ 
รายนามนางสาวไทย:  เรียม เพศยนาวิน  สว่างจิตต์ คฤหานนท์  ลัดดา สุวรรณสุภา  อัมพร บุรารักษ์  อุษณีย์ ทองเนื้อดี  ประชิตร์ ทองอุไร  อนงค์ อัชชวัฒนา  สุชีลา ศรีสมบูรณ์  อาภัสรา หงสกุล  จีรนันทน์ เศวตนันทน์  ประภัสสร พานิชกุล  อภันตรี ประยุทธเสนีย์  แสงเดือน แม้นวงศ์  วารุณี แสงศิรินาวิน  นิภาภัทร สุดศิริ  กนกอร บุญมา  สาวิณี ปะการะนัง  ธารทิพย์ พงษ์สุข  ทวีพร คลังพลอย  ชุติมา นัยนา  ภรณ์ทิพย์ นาคหิรัญกนก  ยลดา รองหานาม  ภัสราภรณ์ ชัยมงคล  จิระประภา เศวตนันทน์  อรอนงค์ ปัญญาวงศ์  ฉัตฑริกา อุบลศิริ  อารียา สิริโสภา  ภาวดี วิเชียรรัตน์  สรวงสุดา ลาวัณย์ประเสริฐ  ชลิดา เถาว์ชาลี  อภิสมัย ศรีรังสรรค์  ปนัดดา วงศ์ผู้ดี  สุจิรา อรุณพิพัฒน์  ปฏิพร สิทธิพงศ์  ชาลิสา บุญครองทรัพย์  สิรินทร์ยา สัตยาศัย  ลลนา ก้องธรนินทร์  อังคณา ตรีรัตนาทิพย์  พรรณประภา ยงค์ตระกูล  อรวิภา กนกนทีสวัสดิ์  กฤชภร หอมบุญญาศักดิ์  ปริศนา กัมพูสิริ  อัจฉราภรณ์ กนกนทีสวัสดิ์  วิลาสินี จันทร์วุฒิวงศ์  ธนพร ศรีวิราช  สิรีธร ลีห์อร่ามวัฒน์  ณัฐพัชร พงษ์ประพันธ์  มานิตา ดวงคำ ฟาร์เมอร์  ชนนิกานต์ สุพิทยาพร  พนิดา เขื่อนจินดา 
รายละเอียด:  รายชื่อ  รางวัลพิเศษ
วันกีฬาแห่งชาติ (ญี่ปุ่น)

| วันกีฬาแห่งชาติ |
| --- | --- |
ทามะอิเระเป็นเกมกีฬาท้องถิ่นที่มักเล่นในงานกีฬาสี
ชื่อทางการ: スポーツの日 (สูโปสึ โนะ ฮิ)
ชื่ออื่น: วันสุขภาพและกีฬาแห่งชาติ
ประเภท: วันหยุดราชการญี่ปุ่น
ความสำคัญ: สร้างความสำคัญถึงสุขภาพที่ดีของประชาชน และเล่นกีฬาอย่างมีความสุข
การเฉลิมฉลอง: การจัดงานกีฬาสี
การถือปฏิบัติ:  ญี่ปุ่น
วันที่: วันจันทร์ที่สองเดือนตุลาคม
ความถี่: ทุกปี
วันกีฬาแห่งชาติ (ญี่ปุ่น: スポーツの日; โรมาจิ: Supōtsu no Hi) ตรงกับวันจันทร์ที่สองของเดือนตุลาคมของทุกปีในประเทศญี่ปุ่น เดิมเรียกว่า วันสุขภาพและกีฬาแห่งชาติ หรือ วันพลศึกษา (ญี่ปุ่น: 体育の日; โรมาจิ: Taiiku no Hi) เพื่อฉลองการเปิดพิธีโอลิมปิกฤดูร้อน 1964 การสร้างความสำคัญถึงสุขภาพที่ดีของประชาชน และเล่นกีฬาอย่างมีความสุข ในปี 2020 วันกีฬาแห่งชาติได้เลื่อนจากวันจันทร์ที่สองของเดือนตุลาคมของทุกปีเป็นวันที่ 23 กรกฎาคม เพื่อให้ตรงกับวันเปิดพิธีของโอลิมปิกฤดูร้อน 2020
ประวัติและการเฉลิมฉลอง

รัฐบาลฯ ได้กำหนดให้วันที่ 10 ตุลาคม ซึ่งเป็นวันเปิดพิธีของโอลิมปิกฤดูร้อน 2020 เป็นวันพลศึกษาในปี 1966 เพื่อจุดประสงค์ที่จะให้ประชาชนมีสุขภาพร่างกายและจิตใจที่แข็งแรง ในวันดังกล่าวโรงเรียนหรือชุมชนท้องถิ่นจะจัดงานกีฬาสี (ญี่ปุ่น: 運動会; โรมาจิ: Undōkai; งานออกกำลังกาย) โดยก่อนที่จะเริ่มเล่นกีฬา ก็จะออกกำลังกายเพื่อยืดเส้นยืดสายด้วยการบริหารกาย (ญี่ปุ่น: ラジオ体操; โรมาจิ: Rajio Taisō) ถึงจะเริ่มเล่นกีฬา โดยกีฬาที่เล่นจะสามารถเล่นเป็นหมู่ได้ง่าย เช่น ชักเย่อ โยนลูกบอล การวิ่งผลัด โยนถุงถั่วให้ลงตระกร้าที่ผูกไว้บนเสาไม้ค้ำสูงที่เรียกว่าทามะอิเระ (ญี่ปุ่น: 玉入れ; โรมาจิ: Tamaire) หรือการกลิ้งลูกบอลขนาดใหญ่ไปหาสมาชิกทีมอีกฝั่ง (ญี่ปุ่น: お玉転がし; โรมาจิ: Otama Korogashi) เป็นต้น
แต่ต่อมาในปี 2000 ได้มีการเปลี่ยนวันพลศึกษาเป็นวันจันทร์ที่สองของเดือนตุลาคมตามระบบแฮปปี้ซันเดย์ที่ย้ายวันหยุดราชการต่าง ๆ ไปเป็นวันจันทร์เพื่อสร้างวันหยุดติดต่อกันสามวัน และในปี 2018 ได้มีการเปลี่ยนชื่อวันพลศึกษาเป็นวันกีฬาแห่งชาติ โดยมีผลบังคับใช้ในปี 2020 เป็นต้นมา ด้วยเหตุผลที่คำว่า "พลศึกษา" ให้ความรู้สึกที่โน้มไปทางการศึกษาในโรงเรียนมากกว่าและชูความสำคัญของการเล่นกีฬาเพื่อให้สอดคล้องกับโอลิมปิกฤดูร้อน 2020
โยชิโนริ ซาไก ในพิธีเปิดโอลิมปิกฤดูร้อน 1964
วันภาษาไทยแห่งชาติ

วันภาษาไทยแห่งชาติ ตรงกับวันที่ 29 กรกฎาคม ของทุกปี เพื่อระลึกถึงเหตุการณ์ในวันอาทิตย์ที่ 29 กรกฎาคม พ.ศ. 2505 ซึ่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินไปทรงอภิปรายเรื่อง "ปัญหาการใช้คำไทย" ร่วมกับผู้ทรงคุณวุฒิที่ คณะอักษรศาสตร์ จุฬาลงกรณ์มหาวิทยาลัย
ที่มาและความสำคัญ

29 กรกฎาคม พ.ศ. 2505 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินไปทรงเป็นประธานและทรงอภิปรายเรื่อง "ปัญหาการใช้คำไทย" ร่วมกับผู้ทรงคุณวุฒิในการประชุมทางวิชาการของชุมนุมภาษาไทย คณะอักษรศาสตร์ จุฬาลงกรณ์มหาวิทยาลัย ทรงแสดงความห่วงใยในภาษาไทย ทำให้ผู้ร่วมประชุมครั้งนั้นประทับใจ  พระราชดำรัสตอนหนึ่งว่า
เรามีโชคดีที่มีภาษาของตนเองแต่โบราณกาล จึงสมควรอย่างยิ่งที่จะรักษาไว้ ปัญหาเฉพาะในด้านรักษาภาษานี้ก็มีหลายประการ อย่างหนึ่งต้องรักษาให้บริสุทธิ์ในทางออกเสียง คือ ให้ออกเสียงให้ถูกต้องชัดเจน อีกอย่างหนึ่งต้องรักษาให้บริสุทธิ์ในวิธีใช้ หมายความว่า วิธีใช้คำมาประกอบประโยค นับเป็นปัญหาที่สำคัญ ปัญหาที่สาม คือ ความร่ำรวยในคำของภาษาไทย ซึ่งพวกเรานึกว่าไม่ร่ำรวยพอ จึงต้องมีการบัญญัติศัพท์ใหม่มาใช้...สำหรับคำใหม่ที่ตั้งขึ้นมีความจำเป็นในทางวิชาการไม่น้อย แต่บางคำที่ง่าย ๆ ก็ควรจะมี ควรจะใช้คำเก่า ๆ ที่เรามีอยู่แล้ว ไม่ควรจะมาตั้งศัพท์ใหม่ให้ยุ่งยาก
รัฐบาลได้ประกาศให้วันนี้เป็นวันสำคัญตั้งแต่ พ.ศ. 2542
วัตถุประสงค์

คณะรัฐมนตรีได้มีมติเมื่อวันอังคารที่ 13 กรกฎาคม พ.ศ. 2542 เห็นชอบให้วันที่ 29 กรกฎาคม ของทุกปี เป็นวันภาษาไทยแห่งชาติ มีวัตถุประสงค์ ดังนี้
1. เพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ร.๙ ผู้ทรงเป็นนักปราชญ์ และนักภาษาไทย รวมทั้งเพื่อน้อมรำลึกในพระมหากรุณาธิคุณของพระองค์ที่ได้ทรงแสดงความห่วงใย และพระราชทานแนวคิดต่าง ๆ เกี่ยวกับการใช้ภาษาไทย
2. เพื่อร่วมเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในพระราชพิธีมหามงคลเฉลิมพระชนมพรรษา 6 รอบ 5 ธันวาคม พุทธศักราช 2542
3. เพื่อกระตุ้นและปลุกจิตสำนึกของคนไทยทั้งชาติให้ตระหนักถึงความสำคัญและคุณค่าของภาษาไทย ตลอดจนร่วมมือร่วมใจกันทำนุบำรุงส่งเสริม และอนุรักษ์ภาษาไทย ซึ่งเป็นเอกลักษณ์และเป็นสมบัติวัฒนธรรมอันล้ำค่าของชาติให้คงอยู่คู่ชาติไทยตลอดไป
4. เพื่อเพิ่มพูนประสิทธิภาพในการใช้ภาษาไทย ทั้งในวงวิชาการและวิชาชีพ รวมทั้งเพื่อยกมาตรฐานการเรียนการสอนภาษาไทยในสถานศึกษาทุกระดับให้สัมฤทธิผลยิ่งขึ้น
5. เพื่อเปิดโอกาสให้หน่วยงานต่าง ๆ ทั้งภาครัฐบาลและเอกชนทั่วประเทศมีส่วนร่วมในการจัดกิจกรรมที่หลากหลาย เพื่อเผยแพร่ความรู้ภาษาไทยในรูปแบบต่าง ๆ ไปสู่สาธารณชนทั้งในฐานะที่เป็นภาษาประจำชาติ และในฐานะที่เป็นภาษาเพื่อการสื่อสารของทุกคนในชาติ
แหล่งข้อมูลอื่น

วันภาษาไทยแห่งชาติ เก็บถาวร 2007-10-07 ที่ เวย์แบ็กแมชชีน – จุฬาลงกรณ์มหาวิทยาลัย
โยไก

ภาพอูกิโยะ ที่วาดถึงโยไก โดยอาโอโตชิ มาสึอิ
โยไก (ญี่ปุ่น: 妖怪 Yōkai) ในภาษาญี่ปุ่นแปลว่า ภูต หรือ ปีศาจ เป็นประเภทหนึ่งของสิ่งมีชีวิตเหนือธรรมชาติ ในคติความเชื่อญี่ปุ่น ซึ่งโยไกอาจจะนำโชคลาภหรือลางร้ายมาก็เป็นได้ ซึ่งในบันทึกหรือคำบอกเล่าต่างๆของผู้คน บ่อยครั้งที่มักจะพบเจอโยไกที่มีลักษณะคล้ายกับสัตว์ (เช่น คัปปะ มีกระดองคล้ายเต่า เท็งชิ มีปีกคล้ายนางฟ้า หรือ เท็งงุ มีปีกคล้ายนก)
ซึ่งบางครั้งโยไกสามารถปรากฏอยู่ในร่างมนุษย์และปะปนกับผู้คนได้ หรืออาจจะปรากฏในรูปแบบอื่นๆ ที่มนุษย์ทั่วไปไม่สามารถมองเห็น
โยไกมักจะมีอำนาจที่เหนือธรรมชาติ โดยประเภทแปลงกายเป็นหนึ่งในประเภทที่พบมากที่สุด ซึ่งความสามารถในการแปลงกายนี้ เรียกว่า "โอบาเกะ"
ประเภท

ตามคติชนของญี่ปุ่นแล้ว สามารถจำแนกโยไกได้เป็น 3 ประเภทหลักๆด้วยกัน โดยทั่วไปแล้ว "โยไก" เป็นคำที่มีความหมายกว้าง สามารถใช้ได้ครอบคลุมกับสัตว์ประหลาดและสิ่งมีชีวิตเหนือธรรมชาติได้ทั้งหมด
ประเภท > โยไก

บาเกะโซริ
ฟุนะยูเร
ฟุตะคุจิ ออนนะ
อิตตันโมเม็ง
บาเคโมโนะ สึคุชิ เอมากิ
มัตสึอิ บุนโกะ เฮียกกิ ยาเงียว เอมากิ
อุวะคุจิ
อูชิโรเมะ
บากัน นิวโดะ
อากะตะชิระ
นิฮอน อาชิ
ประเภท > โอบาเกะ

หรือโยไกที่แปลงกาย โดยส่วนมากแล้วโยไกประเภทนี้มักจะแปลงร่างเป็นมนุษย์ในร่างผู้หญิง บางส่วนโยไกประเภทนี้เป็นรูปแบบของสัตว์อาทิ
จิกิน (ไก่)
ซารุ (ลิง)
บุตะ (หมู)
ยางิ (แพะ)
ทานูกิ
คิสึเนะ (จิ้งจอก)
เฮบิ (งู)
มูจินะ (แบดเจอร์)
โอกามิ  (หมาป่า)
บาเกะเนโกะ (แมว)
สึชิงูโมะ และ โจโรงูโมะ (แมงมุม)
อินุงามิ (สุนัข)
โตระ (เสือ)
เท็งชิ (นางฟ้า)